জকিগঞ্জ বার্তা ২৪ ডট কম : সেপ্টেম্বর ২০, ২০১৮ | ১:২০ পূর্বাহ্ন
জকিগঞ্জ উপজেলার মানিকপুর ইউনিয়নের দক্ষিণ বাল্লাহ গ্রামে কথা কাটাকাটির জের ধরে দিনমজুর আবুল কালামকে আহতের ঘটনায় গতকাল অর্থাৎ মঙ্গলবার রাতে আহত আবুল কালামকে জকিগঞ্জ সরকারি হাসপাতালে দেখতে যান থানা পুলিশের সাব ইন্সপেক্টর কল্লোল গোস্বামী। আজ বুধবার ঘটনা তদন্তে বাল্লাহ গ্রামে যান সাব ইন্সপেক্টর মো: আক্তারুজ্জামান।
উপরোক্ত ঘটনার বিষয়ে প্রয়োজনীয় ব্যবস্থা নেয়ার কথা বললেন জকিগঞ্জ সার্কেলের অ্যাডিশনাল এসপি মোস্তাক সরকার।
প্রসঙ্গত: জকিগঞ্জ উপজেলার মানিকপুর ইউনিয়নের দক্ষিণ বাল¬াহ গ্রামে কথা কাটাকাটির জের ধরে দিনমজুর আবুল কালামকে ঘর থেকে ধরে নিয়ে নিজ বাড়ীর আঙ্গিনায় কুপিয়ে আহত করেছে প্রতিপক্ষের লোকজন। আহত দিনমজুরের নাম আবুল কালাম (২৭)।
এ সময় দিনমজুর কালামের স্ত্রী হেপি বেগম (২২) ও মা বাধা দিতে গেলে তাদেরকে ও শারীরিক ভাবে লাঞ্চিত করে হামলাকারীরা। জানা যায়,গত মঙ্গলবার দুপুরে দিনমজুর কালামের সাথে ক্ষেতের মাঠে আব্দুর রহিম কটু মিয়ার সাথে কথা কাটাকাটি হয় এরই জের ধরে বিকাল চারটায় কালাম নিজের বাড়িত ঘরে থাকা অবস্থায় গ্রামের মৃত ডালই মিয়ার ছেলে আব্দুর রহিম কুটু মনি, মৃত বদল মিয়ার ছেলে মারুফ আহমদ, মৃত আনোয়ার আলীর ছেলে ফয়সল আহমদ, মৃত পাতা মিয়ার ছেলে খায়রুল আহমদ দিন মজুর কালামকে বসত ঘর থেকে ধরে এনে আঙ্গিনায় (উটান) ধারালো অস্ত্র দা দিয়ে কুপিয়ে জখম করে। পরে স্থানীয়রা গুরুতর অবস্থায় কালামকে উদ্ধার করে জকিগঞ্জ উপজেলায় স্বাস্থ্য কমপ্লেক্সে ভর্তি করেন। এ ঘটনায় আহতের ছোট ভাই আব্দুল হামিদ বাদী হয়ে আব্দুর রহিম কুটু মনি, মারুফ আহমদ, ফয়সল আহমদ, খায়রুল আহমদকে আসামী করে জকিগঞ্জ থানায় অভিযোগ দায়ের করেন। গতকাল বুধবার বিকালে জকিগঞ্জ থানা পুলিশের এসআই আক্তারুজ্জামান ঘটনাস্থল পরিদর্শন করেন। এ ব্যাপারে এসআই আক্তারুজ্জামানের সাথে আলাপ হলে তিনি বলেন ঘটনাস্থল পরিদর্শন করে এসেছি তদন্তপূর্বক প্রয়োজনীয় ব্যবস্থা নেয়া হবে।